stanford-oval/wikipedia huggingface dataset:
ไมเคิล รอร์ค
ผลงาน > ภาพยนตร์

L.A. Dirt (2013) - ไท ฮาร์โกรฟ
Magic Mike เขย่าฝันสะบัดซิกแพค (2012) - ไรอัน
Dolphin Tale มหัศจรรย์โลมาหัวใจนักสู้ (2011) - โดโนแวน เพก
Thursday (2011) - เชส
Psyche (2011) - เดฟลิน
Retrospective (2011) - รอนนี เมริเดียน
Party Girl (2011) - พาร์ตี เกสต์
Privileged (2011) - บอดีการ์ด
ผลงาน > ละครโทรทัศน์

สลีปปีฮอลล์โลว์ (2013) - นักสืบเดวอน โจนส์
แบนชี (2013) - บิลลี บี
เดอะฟอลโลวิง (2013) - นักสืบวอร์เรน
เรโวลูชัน (2012) - ฌอน
ริซโซลีแอนด์ไอลส์ (2012) - เทอร์แรน มักไกวร์
อินเมจิกซิตี (2012) - ทนาย ยัง
เดอะแวมไพร์ไดอารีส์ (2010 ~ 2011) - แฟรงก์
ดรอปเดดดีวา (2010) - โจ เบรย์
เดอะเกลดส์ (2010) - จัสติน บรูสซาร์ด
แหล่งข้อมูล

Michael Roark ที่อินเทอร์เน็ตมูวีเดตาเบส
ไมเคิล โรเซนบัม

| ไมเคิล โรเซนบัม |
| --- | --- |
โรเซนบัมที่งาน GalaxyCon ใน ค.ศ. 2020
เกิด: ไมเคิล โอเวน โรเซนบัม  (1972-07-11) 11 กรกฎาคม ค.ศ. 1972 (52 ปี) Oceanside, New York, สหรัฐ
อาชีพ: นักแสดง, โปรดิวเซอร์, นักแสดงตลก, ผู้กำกับ และ นักร้อง
ปีปฏิบัติงาน: 1997–ปัจจุบัน
ไมเคิล โอเวน โรเซนบัม (อังกฤษ: Michael Owen Rosenbaum; เกิด 11 กรกฎาคม พ.ศ. 2515) เป็นนักแสดง, โปรดิวเซอร์, นักร้อง และนักแสดงตลกชาวอเมริกัน เขาเป็นที่รู้จักจากการแสดงใน Sorority Boys และรับบท Lex Luthor ในซีรีส์โทรทัศน์ Superman เรื่อง Smallville เป็นบทบาทที่รวมอยู่ในรายการ "The 60 Nastiest Villains of All Time" ของ TV Guide ในปี ค.ศ. 2013
โรเซนบัมเป็นที่รู้จักจากการรับบท Dutch Nilbog ในเรื่อง Breaking In ของ Fox และงานพากย์เสียงในแอนิเมชันเช่น บทบาทของ Wally West / The Flash ในซีรีส์ DC Animated Universe เรื่อง Justice League (2001-04) และภาคต่อ Justice League Unlimited (2004-06) ระหว่างปี พ.ศ. 2558 ถึง 2559 เขารับบทนำในซีรีส์ตลกเรื่อง Impastor ของ TV Land
ไมโครคอมพิวเตอร์

คอมมอดอร์ 64 ไมโครคอมพิวเตอร์ยุคแรก
ไมโครคอมพิวเตอร์ (อังกฤษ: microcomputer) คือ คอมพิวเตอร์ที่มีไมโครโพรเซสเซอร์เป็นหน่วยประมวลผลกลาง คุณสมบัติประการหนึ่งของคอมพิวเตอร์ชนิดนี้คือ จะกินพื้นที่น้อยกว่าเมื่อเทียบกับมินิคอมพิวเตอร์ (minicomputer) และ เครื่องเมนเฟรม (mainframe) ไมโครคอมพิวเตอร์ที่ประกอบไปด้วยคียบอร์ดและจอภาพ โดยปกติเรียกว่าเป็นคอมพิวเตอร์ส่วนบุคคล (personal computer)
ไมเคิล แมคอินทายร์

| ไมเคิล แมคอินทายร์ |
| --- | --- |
ไมเคิล แมคอินทายร์ ที่โซโฮเธียเทอร์ในปี 2017
ชื่อจริง: ไมเคิล ฮะเซิน เจมส์ แมคอินทายร์ (Michael Hazen James McIntyre)
เกิด:  (1976-02-21) 21 กุมภาพันธ์ ค.ศ. 1976 (48 ปี) ลอนดอน, สหราชอาณาจักร
สื่อ: สแตนด์อัป โทรทัศน์
สัญชาติ: บริเตน แคนาดา
ปีที่แสดง: 1999–present
ประเภท: ประชดสังคม ตลกจากการสังเกต ตลกทางกายภาพ
เนื้อหา: ชีววิตประจำวัน การแต่งงาน ครอบครัว วัฒนธรรมบริเตน การเมืองบริเตน การมีเพศสัมพันธ์
คู่สมรส: คิทที วอร์ด (สมรส 2003)
บุตร: 2
พ่อแม่: เรย์ แคเมรอน เคที แคเมรอน
ผลงานและบทบาทที่โดดเด่น: ไลฟ์แอทดิอะพอลโล (2007–09) คอเมดีโรดโชว์ (2009–11) บริเตนส์ก็อททาเลนท์ (2011) คอมิกรีลีฟ (2011–ปัจจุบัน) เดอะไมเคิลแมคอินทายร์แชทโชว์ (2014) ไมเคิลแมคอินทายส์บิ๊กโชว์  (2015–ปัจจุบัน)
เว็บไซต์: www.michaelmcintyre.co.uk
   เสียงของไมเค แมคอินทายร์  จากรายการของบีบีซี ดีเซิร์ทไอส์แลนด์ดิสกส์, 17 กรฎาคม 2011 
ไมเคิล ฮะเซิน เจมส์ แมคอินทายร์ (อังกฤษ: Michael Hazen James McIntyre[ต้องการอ้างอิง]; เกิด 21 กุมภาพันธ์ 1976) เป็นตลก, นักเขียน และผู้ดำเนินรายการโทรทัศน์ชาวอังกฤษ ในปี 2012 เขาเป็นตลกสแตนด์อัปคอเมดีที่มีรายได้มากที่สุดในโลก นอกจากการทำสแตนด์อัปคอเมดีแล้ว เขายังเคยเป็นผู้ดำเนินรายการตลกบนช่องบีบีซีวัน ไมเคิล แมคอินทายส์คอเมดีโรดโชว์, ปรากฏตัวใน ไลฟ์แอทดิอะพอลโล จำนวนสามตอน และเคยเป็นกรรมการใน Britain's Got Talent เมื่อปี 2011 ในปัจจุบันเขาเป็นผู้สร้างสรรค์และดำเนินรายการแซเทอร์เดย์ไนท์ บนช่องบีบีซีวัน รายการ ไมเคิล แมคอินทายส์บิ๊กโชว์
แหล่งข้อมูลอื่น

เว็บทางการ
ไมเคิล แมคอินทายร์ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สหรัฐ 
ศิลปิน:  มิวสิกเบรนซ์
ไมก์ ชิโนดะ

| ไมก์ ชิโนดะ |
| --- | --- |
ไมก์ ชิโนดะ ขณะแสดงคอนเสิร์ตกับลิงคินพาร์กที่งาน Rock im Park ปี 2557
ข้อมูลพื้นฐาน
ชื่อเกิด: ไมเคิล เคนจิ ชิโนดะ
เกิด: 11 กุมภาพันธ์ พ.ศ. 2520 (47 ปี)
ที่เกิด: อะกูราฮิลส์ รัฐแคลิฟอร์เนีย สหรัฐอเมริกา
แนวเพลง: อัลเทอร์เนทีฟร็อก, อัลเทอร์เนทีฟฮิปฮอป, อัลเทอร์เนทีฟเมทัล, นูเมทัล ,แร็ปร็อก
อาชีพ: แรปเปอร์, นักดนตรี, โปรดิวเซอร์เพลง, ศิลปิน, กราฟิกดีไซเนอร์
เครื่องดนตรี: เสียงร้อง, กีตาร์, กีตาร์เบส, คีย์บอร์ด, เปียโน, แซมเพลอร์, เทิร์นเทเบิล, ออร์แกน, เทรามิน, เครื่องสังเคราะห์เสียง
ช่วงปี: พ.ศ. 2537 – ปัจจุบัน
ค่ายเพลง: แมชชีนชอป, วอร์เนอร์บราเธอร์ส
คู่สมรส: แอนนา ฮิลลินเจอร์  (พ.ศ. 2546–ปัจจุบัน)

เว็บไซต์: mikeshinoda.com   ลายมือชื่อของไมก์ ชิโนดะ
ไมเคิล เคนจิ ชิโนดะ (อังกฤษ: Michael Kenji Shinoda, คาตาคานะ: マイケル・ケンジ・シノダ, คันจิ: 篠田 賢治 ชิโนดะ เคนจิ) เกิดเมื่อวันที่ 11 กุมภาพันธ์ ค.ศ. 1977 เป็นนักดนตรีชาวอเมริกัน-ญี่ปุ่น จากเมืองอากูราฮิลส์ รัฐแคลิฟอร์เนีย นับว่าเป็นหนึ่งในสองคนของวงลิงคินพาร์กที่มีเชื้อสายเอเชีย (อีกคนหนึ่งชื่อ โจ ฮาห์น) เขามีชื่อเสียงในฐานะแร็ปเปอร์ นักแต่งเพลงในเพลงต่างๆ ของลิงคินพาร์ก เป็นมือคีย์บอร์ด/เปียโน นักร้องเสียงประสาน มือจังหวะกีตาร์ และเป็นโปรดิวเซอร์เพลงของลิงคินพาร์คอีกด้วย และเขายังมีโปรเจกต์อื่นอย่างออกผลงานแนวฮิปฮอปในนาม ฟอร์ตไมเนอร์ นอกจากนี้เขายังมีผลงานศิลปะเป็นของตัวเองอีกด้วย เขาติดอันดับที่ 72 ในรายการของ "Top 100 Heavy Metal Vocalists" โดย Hit Parader เสียงของไมค์อยู่ในโทนเสียงแบริโทน
ประวัติ > ชีวิตช่วงแรก

ไมก์ ชิโนดะ เกิดและเติบโตในเมืองอะกูราฮิลส์ ชานเมืองลอสแอนเจลิส พ่อของเขาเป็นลูกครึ่งญี่ปุ่น-อเมริกัน ทายาทของตระกูลบริษัท คุมะอิชิโระ ชิโนดะ และแม่ของเขาเป็นคนผิวขาว เขามีน้องชายหนึ่งคนชื่อ เจสัน
ไมก์เป็นผู้ที่มีความสนใจเกี่ยวกับดนตรีในช่วงมัธยม โดยเขาได้เริ่มเล่นเครื่องดนตรีหลายชนิดโดยสนใจเรียนเปียโนคลาสสิกเมื่ออายุประมาณ 6 ปี เมื่ออายุได้ 13 ปี เขาได้หันมาสนใจมาเล่นดนตรีในแนวแจ๊ส บลูส์ และแม้แต่ฮิปฮอป เขาได้เรียนรู้การเล่นกีตาร์และร้องเพลงในแบบแร็ปในการแสดงต่างๆ
ไมก์ได้เข้าเรียนที่อะกูราไฮสคูลด้วยกันกับ แบรด เดลสัน และรอบ บัวร์ดอน ซึ่งเป็นสมาชิกวงลิงคินพาร์กในปัจจุบัน ทั้งสามคนได้ก่อตั้งวงดนตรีชื่อ ซีโร (Xero) และเริ่มทำงานอาชีพในวงการเพลงอย่างจริงจังมากขึ้น หลังจากจบการศึกษาในระดับไฮสคูล ไมก์ได้เข้าเรียนที่ Art Center College of Design เพื่อเรียนด้านกราฟิกดีไซน์โดยเฉพาะ และเขาก็ได้เรียนร่วมห้องกับโจ ฮาห์น ซึ่งเป็นดีเจ และเป็นนักเทิร์นเทเบิลในขณะนั้น
เมือได้จบการศึกษาวิทยาลัย ก็ได้ทำงานด้านกราฟิกดีไซเนอร์ควบคู่ไปกับการทำผลงานดนตรี และได้ใช้ความรู้ด้านกราฟิกดีไซเนอร์มาออกแบบโลโก้ และภาพต่างๆ ของวงคู่กับโจ ฮาห์น และได้ออกแบบหน้าปกอัลบั้ม 2000 Fold ซึ่งเป็นอัลบั้มชุดแรกให้กับวงสไตลส์ออฟบียอนด์ (Styles of Beyond) ในปีต่อมาเขาได้แสดงทักษะและความสามารถทางด้านงานศิลปะครั้งแรกของเขาในงานแสดงผลงานศิลปะที่แกลลอรี่ 1988 ที่ลอสแอนเจลิส ก่อนที่จะทำอัลบั้มชุดที่สามของวง มินิตส์ทูมิดไนต์
ประวัติ > ลิงคินพาร์ก

บทความหลัก: ลิงคินพาร์ก
เมื่อวงดนตรีของไมก์ ชิโนดะได้คว้าตัวนักร้องนำคนใหม่ของวง เชสเตอร์ เบนนิงตัน แทนที่ มาร์ก เวกฟิลด์ (Mark Wakefield) ทำให้ไมก์ได้มีส่วนร่วมในการบันทึกผลงานเพลงของวงดนตรีอย่างใกล้ชิด และผลงานในด้านต่างๆ และได้ร่วมเป็นมือกีตาร์ด้วยกันกับ แบรด เดลสัน ซึ่งเป็นมือกีตาร์นำของวง ในอัลบั้ม ไฮบริดทีโอรี อีพี รวมทั้งสตูดิโออัลบั้มชุดแรกของวง ไฮบริดทีโอรี ไมก์ได้มีส่วนร่วมในการแต่งเพลงในหลายๆ เพลงของลิงคินพาร์กมาตั้งแต่ก่อตั้งวง เขาได้เป็นโปรดิวเซอร์ให้กับอัลบั้มรีแอนิเมชัน ที่ออกจำหน่ายเมื่อปี พ.ศ. 2545 ซึ่งเป็นอัลบั้มรีมิกซ์ชุดแรกของวง เขาได้มีส่วนร่วมในการทำผลงานเพลงของ The X-Ecutioners ในชื่อว่า "It's Goin' Down"
ในช่วงสตูดิโออัลบั้มชุดที่สองของวง เมทีโอรา ในปี พ.ศ. 2546 ไมก์ยังคงทำหน้าที่ของเขาในฐานะนักดนตรีและเจ้าหน้าที่โปรดิวเซอร์ต่างๆ นอกจากนี้ งานภาพปกอัลบั้มนั้น เขาได้ร่วมมือกับศิลปินกราฟฟิตี DELTA (ศิลปะการพ่นสีขีดเขียนบนกำแพง), กราฟิกดีไซเนอร์ แฟรงก์ แมดดอกส์ (Frank Maddocks) และเพื่อนร่วมวงดนตรี โจ ฮาห์น
มีการออกจำหน่ายผลงานของเจย์-ซีร่วมกับลิงคินพาร์ก ในชื่อว่า คอลลิชันคอร์ส ซึ่งเป็นการนำเพลงของทั้งสองศิลปินมาผสมกัน โดยออกจำหน่ายในปี พ.ศ. 2547 การมีส่วนร่วมในการสร้างอัลบั้มของไมก์ได้ดำเนินต่อเนื่องไปเรื่อยๆ และได้ชนะรางวัลแกรมมีในรายการ "แร็ป/ร้องยอดเยี่ยม" ในปี พ.ศ. 2549
ลิงคินพาร์กได้ออกจำหน่ายอัลบั้มชุดที่สาม มินิตส์ทูมิดไนต์ เมื่อวันที่ 14 พฤษภาคม พ.ศ. 2550 ในอัลบั้มชุดนี้ ไมก์ได้ผลิตผลงานร่วมกับ ริก รูบิน ซึ่งเป็นโปรดิวเซอร์ที่ได้เคยผลิตผลงานมามากมาย และมีการแสดงถึงการเปลี่ยนแปลงแนวเพลงของวง อัลบั้มชุดนี้เป็นครั้งแรกของไมก์ ที่นอกจากการแร็ปและการร้องประสานเสียงของเขาแล้ว เขายังได้ร้องนำเพลงช้าครั้งแรก "In Between" และเพลงบีไซด์ "No Roads Left" เช่นเดียวกันกับการร้องแร็ปนำในเพลง "Bleed It Out" และเพลง "Hands Held High" ถึงแม้จะเป็นแทร็กที่หายากที่ไมก์ได้นำหน้าที่นักร้องนำ นิตยสารดนตรี Hit Parader ได้จัดอันดับให้ไมก์อยู่ในอันดับที่ 72 ของนักร้องเมทัล 100 อันดับแรก ไมก์และริก รูบิน ได้ผลิตผลงานร่วมกันอีกครั้งในสตูดิโออัลบั้มชุดที่สี่ของลิงคินพาร์ก อะเทาซันด์ซันส์ ซึ่งออกจำหน่ายเมื่อวันที่ 14 กันยายน พ.ศ. 2553 หลังจากนั้นก็ได้ออกจำหน่ายอัลบั้มชุดที่ห้า ลิฟวิงทิงส์ เมื่อวันที่ 26 มิถุนายน พ.ศ. 2555 และออกอัลบั้มรีมิกซ์ชุดที่สองของวง รีชาจด์ ซึ่งเป็นอัลบั้มที่นำเพลงมาจากอัลบั้มลิฟวิงทิงส์มารีมิกซ์ลงอยู่ในอัลบั้มนี้ ออกจำหน่ายเมื่อวันที่ 29 ตุลาคม พ.ศ. 2556 และได้ออกจำหน่ายสตูดิโออัลบั้มชุดที่หก เดอะฮันติงปาร์ตี เมื่อวันที่ 13 มิถุนายน พ.ศ. 2557
ประวัติ > ฟอร์ตไมเนอร์

บทความหลัก: ฟอร์ตไมเนอร์
ไมก์เริ่มงานไซด์โปรเจกต์ชื่อว่า ฟอร์ตไมเนอร์ ในระหว่างปี พ.ศ. 2546 และ พ.ศ. 2547 เพราะเขาไม่ต้องการที่จะแสดงดนตรีที่เน้นหนักในแบบฮิปฮอปกับลิงคินพาร์กมากนัก
อัลบั้มเปิดตัวของฟอร์ตไมเนอร์ มีชื่อว่า เดอะไรซิงไทด์ (The Rising Tied) ออกจำหน่ายวันที่ 22 พฤศจิกายน พ.ศ. 2548 และรวมศิลปินรับเชิญจาก Styles of Beyond, Lupe Fiasco, Common, Black Thought จาก The Roots, John Legend, Holly Brook, Jonah Matranga, Celph Titled, และมี Jay-Z เป็นผู้อำนวยการผลิต
ประวัติ > ผลงานศิลปะ

ไมก์เป็นคนที่อายุน้อยที่สุดที่เรียนจบการศึกษาจาก Art Center College of Design แห่งพาซาดีน่าในปี พ.ศ. 2541 ในหลักสูตรศิลปศาสตรบัณฑิต เขามีส่วนร่วมในการสร้างผลงานด้านศิลปะของลิงคินพาร์ก ได้แก่ ภาพหน้าปกอัลบั้มต่างๆ สินค้าจากวง การออกแบบเว็บไซต์ของวง และงานศิลปะเพื่อออกโชว์บนเวที
ชีวิตส่วนตัว

ไมก์เป็นลูกครึ่งชาวอเมริกัน-ญี่ปุ่นรุ่นที่สาม พ่อและป้าของเขาถูกบังคับให้อาศัยอยู่ในที่ค่ายกักกันชาวอเมริกัน-ญี่ปุ่นในช่วงสงครามโลกครั้งที่สอง
ในปี พ.ศ. 2552 ไมก์ได้รับปริญญาดุษฎีบัณฑิตกิตติมศักดิ์สาขา Humane Letters (L.H.D) จาก Art Center College Of Design
เขาได้แต่งงานกับนักเขียนชื่อ แอนนา ชิโนดะ (ชื่อเกิด แอนนา ฮิลลินเจอร์) เมื่อปี พ.ศ. 2546 ทั้งคู่มีลูกด้วยกันสามคน คนโตเป็นลูกชายชื่อ โอติส อะกิโอะ ชิโนดะ (Otis Akio Shinoda) แอนนาได้เปิดตัวนวนิยายเรื่องแรกของเธอ Learning Not to Drown เมื่อวันที่ 1 เมษายน พ.ศ. 2557 ตามเว็บบล็อกของเธอและระหว่างการสัมภาษณ์กับไมก์
ผลงาน

บทความหลัก: รายชื่อผลงานของลิงคินพาร์ก
บทความหลัก: ฟอร์ตไมเนอร์
| ปี | เพลง | ศิลปิน | อัลบั้ม | หมายเหตุ |
| --- | --- | --- | --- | --- |
| 1998  | - | Styles of Beyond | 2000 Fold | งานศิลปะ |
| 1999 | - | DJ Frane | Frane's Fantastic Boatride | งานศิลปะ |
| 1999 | - | Saukrates | The Underground Tapes | งานศิลปะ |
| 2002  | "Freestyle" | DJ Vice | I'm Serious | เสียงร้อง |
| 2002  | "It's Goin' Down" | The X-Ecutioners | Built from Scratch | เสียงร้อง, กีตาร์, โปรดิวเซอร์, ผู้แต่ง |
| 2004 | "Mike Callin' to Say Hi" (skit) | KutMasta Kurt | Redneck Olympics | เสียงร้อง |
| 2004 | Enjoy the Silence 04 | Depeche Mode | Remixes 81–04 | โปรดิวเซอร์ |
| 2004 | "Rock and Roll (Could Never Hip Hop Like This) Part 2" | Handsome Boy Modeling School | White People | เสียงร้อง, กีตาร์, เปียโน, กีตาร์เบส, โปรดิวเซอร์ |
| 2006 | "Mike Shinoda Interlude" | DJ Vlad และ Roc Raida | Rock Phenomenon | เสียงร้อง |
| 2006 | "The Instrumental" | Lupe Fiasco | Lupe Fiasco's Food & Liquor | โปรดิวเซอร์ |
| 2007 | "Hard [MS Remix]" | Styles of Beyond | Razor Tag | โปรดิวเซอร์ |
| 2007 | "Hey You" | Styles of Beyond | Razor Tag | เสียงร้อง |
| 2007 | "You Cannot Fuck With This" | Styles of Beyond | Razor Tag | โปรดิวเซอร์ |
| 2008 | "We Made It" | Busta Rhymes และ Linkin Park | We Made It (single) | เสียงร้อง, กีตาร์, โปรดิวเซอร์ |
| 2008 | "Barack Your World" | White Pegacorn | - | เสียงร้อง, กีตาร์, โปรดิวเซอร์, ผู้แต่ง |
| 2009 | "Death to Analog" (Mike Shinoda Remix) | Julien-K | Death to Digital Death to Digital X | โปรดิวเซอร์ |
| 2009 | "Shoot First" | Apathy | Wanna Snuggle? | โปรดิวเซอร์ |
| 2009 | "Stories of the Lost" | Zii | Stories of the Lost (single) | ผู้อำนวยการผลิต |
| 2010 | ทั้งอัลบั้ม | Linkin Park | 8-Bit Rebellion! | โปรดิวเซอร์ |
| 2010 | "Carry Me Away" | Cypress Hill | Rise Up | เสียงร้อง, โปรดิวเซอร์ |
| 2010 | "Never Let Me Down" (เป็นโปรดิวเซอร์ร่วมกับ Chad Hugo) | Kenna | Download to Donate for Haiti | โปรดิวเซอร์ |
| 2010 | "Resurrection" | Kenna featuring Lupe Fiasco | Download to Donate for Haiti | โปรดิวเซอร์ |
| 2010 | "Gold Guns Girls" (Mike Shinoda Remix) | Metric | Download to Donate for Haiti | โปรดิวเซอร์ |
| 2012 | ทั้งอัลบั้ม | Mike Shinoda และ Joseph Trapanese | The Raid: Redemption | ผู้แต่ง |
| 2012 | "NOC Out" | Ramin Djawadi | Medal of Honor: Warfighter | ผู้แต่ง |
| 2012 | "Saa'iq" | Ramin Djawadi | Medal of Honor: Warfighter | ผู้แต่ง |
| 2012 | "Dumb It Down" | Styles of Beyond | Reseda Beach | โปรดิวเซอร์ |
| 2012 | "Second to None" | Styles of Beyond | Reseda Beach | เสียงร้อง, โปรดิวเซอร์ |
| 2013 | "Wake Me Up" | Avicii | True | โปรดิวเซอร์ |
| 2013 | "Truth Inside a Lie" (LPU Sessions 2013) | Ryan Giles | LP Underground XIII | โปรดิวเซอร์ |
| 2013 | "Change" (LPU Sessions 2013) | Beta State | LP Underground XIII | โปรดิวเซอร์, คีย์บอร์ด, แซมเพิลส์ |
| 2018 | "Waiting For Tomorrow" | Martin Garrix & Pierce Fulton | BYLAW EP | เสียงร้อง |
| ปี | ภาพยนตร์ | บทบาท | ผู้กำกับ | หมายเหตุ |
| --- | --- | --- | --- | --- |
| 2014 | The Distortion of Sound | ตัวของเขาเอง | Jacob Rosenberg | - |
แหล่งข้อมูลอื่น

เว็บไซต์ทางการ
ไมก์ ชิโนดะ ที่อินเทอร์เน็ตมูวีเดตาเบส
| ด ค กลิงคินพาร์ก |
| --- | --- |
 ไมค์ ชิโนะดะ  แบรด เดลสัน  โจ ฮาห์น  เดฟ ฟาร์เรล  เอมิลี อาร์มสตรอง  โคลิน บริตเตน มาร์ก เวกฟิลด์  เชสเตอร์ เบนนิงตัน  ร็อบ บัวร์ดอน 
สตูดิโออัลบั้ม:  ไฮบริดทีโอรี  เมทีโอรา  มินิตส์ทูมิดไนต์  อะเทาซันด์ซันส์  ลิฟวิงทิงส์  เดอะฮันติงปาร์ตี  วันมอร์ไลต์  ฟรอมซีโร 
อัลบั้มรีมิกซ์:  รีแอนิเมชัน  รีชาจด์ 
อัลบั้มบันทึกการแสดงสด:  ไลฟ์อินเท็กซัส  ลิงคินพาร์กอันเดอร์กราวด์ 7.0  โรดทูเรโวลูชัน: ไลฟ์แอตมิลตันคีนส์ 
อัลบั้มเดโม:  ลิงคินพาร์กอันเดอร์กราวด์ 9: เดโมส์  ลิงคินพาร์กอันเดอร์กราวด์ X: เดโมส์  ลิงคินพาร์กอันเดอร์กราวด์ 11.0  ลิงคินพาร์กอันเดอร์กราวด์ 12.0  ลิงคินพาร์กอันเดอร์กราวด์ XIII  ลิงคินพาร์กอันเดอร์กราวด์ XIV 
อัลบั้มรวมเพลง:  ดาวน์โหลดทูโดเนตฟอร์เฮติ  อะดีเคดอันเดอร์กราวด์  ดาวน์โหลดทูโดเนตฟอร์เฮติ V2.0  ดาวน์โหลดทูโดเนต: สึนามิรีลีฟ 
อีพี:  ไฮบริดทีโอรี (อีพี)  ลิงคินพาร์กอันเดอร์กราวด์ 2.0  ลิงคินพาร์กอันเดอร์กราวด์ 3.0  ลิงคินพาร์กอันเดอร์กราวด์ 4.0  คอลลิชันคอร์ส  ลิงคินพาร์กอันเดอร์กราวด์ 5.0  ลิงคินพาร์กอันเดอร์กราวด์ 6.0  ซองส์ฟรอมดิอันเดอร์กราวด์  ลิงคินพาร์กอันเดอร์กราวด์ 8.0  อะไลต์แดตเนเวอร์คัมส์ (รีมิกซ์) 
บทความที่เกี่ยวข้อง:  วอร์เนอร์บราเธอร์สเรเคิดส์  แมชชีนชอปเรเคิดดิงส์  ดาวน์โหลดทูโดเนต  มิวสิกฟอร์รีลีฟ  8-บิตรีเบลเลียน!  เดดบายซันไรส์  ฟอร์ตไมเนอร์  สโตนเทมเพิลไพล็อตส์ 
ไมก์ ชิโนดะ ในระหว่างการสัมภาษณ์ที่กรุงเทพมหานครในปี พ.ศ. 2549
แม็กซิมัมเบรก

ภาพตัวอย่างแม็กซิมัมเบรก
แม็กซิมัมเบรก (อังกฤษ: maximum break) บางครั้งเรียกว่า แม็กซิมัม (maximum) และ วันโฟร์เซเวน (147) เป็นคะแนนสูงสุดในสนุกเกอร์ ที่แทงในแฟรมเดียว โดยมี 15 แดง และ 15 ดำ สำหรับ 120 คะแนน แล้วก็ลูกสีทั้งหมดหกลูกอีก 27 คะแนน
โจ เดวิส ทำแม็กซิมัมเบรกครั้งแรกในปี 1955 โดยเจอกับ วิลลี สมิธ แข่งขันที่เลสเตอร์สแควร์ฮอลล์ ในลอนดอน แม็กซิมัมเบรกอย่างเป็นทางการได้เกิดขึ้นครั้งแรกในการแข่งขันอาชีพโดย สตีฟ เดวิส ในปี 1982 พบกับ จอห์น สเปนเซอร์ นอกจากนี้ยังเป็นแม็กซิมัมเบรกครั้งแรกในระหว่างการถ่ายทอดสด ในปีต่อมา คลิฟฟ์ ทอร์เบิร์น กลายเป็นผู้เล่นคนแรกที่ทำแม็กซิมัมเบรกในรายการเวิลด์แชมเปียนชิป (World Championship) แม็กซิมัมเบรกตอนนี้ได้ประสบความสำเร็จมากกว่า 100 ครั้งในการแข่งขันอาชีพ รอนนี โอซุลลิแวน ได้รวบรวมแม็กซิมัมเบรกอย่างเป็นทางการถึง 15 ครั้ง เป็นจำนวนมากที่สุดจากผู้เล่นอาชีพคนอื่น รวมทั้งยังได้บันทึกการทำแม็กซิมัมเบรกที่เร็วที่สุดในโลกโดยใช้เวลา 5 นาที 20 วินาที ในรายการเวิลด์แชมเปียนชิป 1997
ในช่วงทศวรรษที่ 1980 แม็กซิมัมเบรกมีแค่ผู้เล่นอาชีพที่ทำได้ 8 ครั้ง ในเวลานั้น ต่อมามี 26 ครั้ง ในช่วงทศวรรษที่ 1990 35 ครั้ง ในทศวรรษที่ 2000 และ 49 ครั้ง ในทศวรรษที่ 2010 มาร์ก เซลบี เป็นผู้เล่นอาชีพที่ทำแม็กซิมัมเบรก ครั้งที่ 100 ในรายการยูเคแชมเปียนชิป เมื่อวันที่ 7 ธันวาคม ศ.ค. 2013
มากกว่า 147 คะแนนขึ้นไปเป็นในกรณีจากฟรีบอล (free ball) เนื่องจากการฟาวล์ของฝ่ายตรงข้าม ที่ได้เกิดขึ้นเพียงครั้งเดียวในการแข่งขันระดับอาชีพ เจมี เบอร์เนตต์ ทำได้ 148 คะแนนในรอบคัดเลือกในรายการยูเคแชมเปียนชิป 2004
ในสนุกเกอร์ 6-แดง แม็กซิมัมเบรกคือ 75 คะแนน ที่มีสีแดงน้อยลงเป็นเหตุให้มีการจดคะแนนจึงน้อยลงไปด้วย ในสนุกเกอร์พลัส แม็กซิมัมเบรกคือ 210 คะแนน เนื่องจากมีการเพิ่มเติมลูกสีที่มีคะแนนสูง อย่างไรก็ตามไม่ค่อยได้รับประสบความสำเร็จเพราะระยะห่างระหว่างลูกสีม่วงและสีแดง
รายชื่อผู้ทำแม็กซิมัมเบรกอย่างเป็นทางการ

| 0 | 1 | 2 |
| --- | --- | --- |
(Q): รอบคัดเลือก
ไมเคิล พอร์เตอร์

| ไมเคิล พอร์เตอร์  (Michael Porter) |
| --- | --- |

เกิด: ค.ศ. 1947 (อายุ 76–77 ปี)
อาชีพ: นักเขียน, ที่ปรึกษาด้านธุรกิจ
ศาสตราจารย์ ไมเคิล ยูจีน พอร์เตอร์ (อังกฤษ: Michael Eugene Porter) (เกิดในปี พ.ศ. 2490) เป็นนักคิด นักบริหาร และนักเศรษฐศาสตร์ มีชื่อเสียงในส่วนของการบริหารเชิงกลยุทธ์ โดยเป็นผู้พัฒนาทฤษฎีในเรื่องกลยุทธ์การแข่งขัน
ชีวิตช่วงต้น

ไมเคิล พอร์เตอร์จบการศึกษาระดับปริญญาตรี ในสาขาวิศวกรรมอากาศยานและเครื่องกลจากมหาวิทยาลัยพรินซ์ตันในปี พ.ศ. 2512 ซึ่งต่อมาได้เปลี่ยนสายไปเรียนในด้านการบริหาร โดยศึกษาเอ็มบีเอต่อ และจบการศึกษาในปี 2514 จากมหาวิทยาลัยฮาร์เวิร์ด และจบปริญญาเอกในสาขาเศรษฐศาสตร์ธุรกิจในปี 2516 ที่มหาวิทลัยเดียวกัน
ผลงาน

ไมเคิล พอร์เตอร์ มีผลงานหนังสือในปัจจุบันทั้งหมด 18 เล่ม และเป็นนักเขียนในบทความ ในหัวข้อกลยุทธ์การแข่งขัน และ ความได้เปรียบในการแข่งขัน อีกหลายคอลัมน์ เขาได้รับรางวัลแม็คคินซีย์จากฮาร์เวิร์ดบีซินสรีวิว 6 ครั้ง เขาได้รับการยกย่องว่าเป็นหนึ่งในบุคคลชั้นนำในวงการธุรกิจและเศรษฐศาสตร์ในโลกยุคใหม่ โดยองค์ความรู้ของเขาได้ถูกนำมาใช้ในวงการธุรกิจและถูกนำมาสอนในสถานการศึกษาหลายแห่ง ล่าสุดเขาได้สนใจและศึกษาในอุตสาหกรรมด้านสาธารณสุขของสหรัฐอเมริกา โดยได้ร่วมเขียนหนังสือกับเอลิซาเบธ ทีสเบิร์ก ในด้านการพัฒนากลยุทธ์รวมถึงเขียนกรอบงานที่จะใช้ปรับเปลี่ยนระบบประกันสุขภาพของสหรัฐอเมริกาจากเดิมเข้าสู่ระบบใหม่
นอกเหนือจากผลงานวิจัย งานเขียน และงานสอน ไมเคิล พอร์เตอร์ ได้เป็นที่ปรึกษาให้แก่บริษัทเอกชนชั้นนำ เช่น แคเตอร์พิลลาร์, พร็อกเตอร์แอนด์แกมเบิล หรือ รอยัลดัตช์เชลล์ นอกจากนี้เขาได้เป็นคณะกรรมการบริหารของ เธอร์โมฟิชเชอร์ไซเอนทิฟิก และ พาราเมตริกเทคโนโลยีคอร์ปเปอเรชัน และได้เป็นทีปรึกษาให้กับรัฐบาลสหรัฐอเมริกาในด้านของเศรษฐศาสตร์ และเขายังคงเป็นที่ปรึกษาให้กับทางรัฐบาลของประเทศเกาหลีใต้ และประเทศรวันดา
ไมเคิล พอร์เตอร์ เป็นหนึ่งผู้ก่อตั้งบริษัทที่ปรึกษามอนิเตอร์กรุ๊ป และกลุ่มเอฟเอสจี
ในปี 2543 เขาได้รับตำแหน่งศาสตราจารย์จากมหาวิทยาลัยฮาร์เวิร์ด.
ผลงาน > หนังสือ

Porter, M.E. (1979) "How competitive forces shape strategy", Harvard business Review, March/April 1979.
Porter, M.E. (1980) Competitive Strategy, Free Press, New York, 1980.
Porter, M.E. (1985) Competitive Advantage, Free Press, New York, 1985.
Porter, M.E. (ed.) (1986) Competition in Global Industries, Harvard Business School Press, Boston, 1986.
Porter, M.E. (1987) "From Competitive Advantage to Corporate Strategy", Harvard Business Review, May/June 1987, pp 43-59.
Porter, M.E. (1996) "What is Strategy", Harvard Business Review, Nov/Dec 1996.
Porter, M.E. (1998) On Competition, Boston: Harvard Business School, 1998.
Porter, M.E. (1990, 1998) "The Competitive Advantage of Nations", Free Press, New York, 1990.
Porter, M.E. (1991) "Towards a Dynamic Theory of Strategy", Strategic Management Journal, 12 (Winter Special Issue), pp. 95-117.
McGahan, A.M. & Porter, M.E. Porter. (1997) "How Much Does Industry Matter, Really?" Strategic Management Journal, 18 (Summer Special Issue), pp. 15-30.
Porter, M.E. (2001) "Strategy and the Internet", Harvard Business Review, March 2001, pp. 62-78.
Porter, M.E. & Kramer, M.R. (2006) "Strategy and Society: The Link Between Competitive Advantage and Corporate Social Responsibility", Harvard Business Review, December 2006, pp. 78-92.
Porter, M.E. & Teisberg, E.O. (2006) "Redefining Health Care: Creating Value-Based Competition On Results", Harvard Business School Press, 2006.
Kim JY, Rhatigan J, Jain SH, Weintraub R, Porter ME. From a declaration of values to the creation of value in global health: a report from Harvard University's Global Health Delivery Project. Glob Public Health. 2010 Mar;5(2):181-8.
Rhatigan, Joseph, Sachin H Jain, Joia S. Mukherjee, and Michael E. Porter. "Applying the Care Delivery Value Chain: HIV/AIDS Care in Resource Poor Settings." Harvard Business School Working Paper, No. 09-093, February 2009.
Porter, M.E. & Kramer, M.R. (2011) "Creating Shared Value", Harvard Business Review, Jan/Feb 2011, Vol. 89 Issue 1/2, pp. 62–77
Porter, M.E. & Heppelmann, J.E. (2014) "How Smart, Connected Products are Transforming Competition", Harvard Business Review, November 2014, pp. 65–88
Porter, M.E. & Heppelmann, J.E. (2015) "How Smart, Connected Products are Transforming Companies", Harvard Business Review, October 2015, pp. 97–114
Porter, M.E. & Heppelmann, J.E. (2017) "Why Every Organization Needs an Augmented Reality Strategy", Harvard Business Review, November 2017, pp. 46–62
แหล่งข้อมูลอื่น

มุมมองเศรษฐกิจไทยในสายตา ไมเคิล พอร์ทเตอร์ เก็บถาวร 2010-08-22 ที่ เวย์แบ็กแมชชีน กระทรวงการคลัง
ข้อเสนอของ ดร.ไมเคิล พอร์เตอร์ เก็บถาวร 2010-06-19 ที่ เวย์แบ็กแมชชีน คอลัมน์ คนเดินตรอก
ไมเคิล ไมเยอส์

| ไมเคิล ไมเยอส์ |
| --- | --- |
ตัวละครใน Halloween
ปรากฏครั้งแรก: Halloween (1978)
สร้างโดย: John Carpenter
แสดงโดย:   Nick Castle  Tony Moran  Tommy Lee Wallace  Dick Warlock  George P. Wilbur  Tom Morga  Don Shanks  Chris Durand  Brad Loree  Tyler Mane  Daeg Faerch (child)  Chase Wright Vanek (child)  James Jude Courtney  Airon Armstrong    
ข้อมูลตัวละครในเรื่อง
การจำแนกประเภท: ฆาตกรรมหมู่
อาวุธประจำตัว: มีดหัวหน้าคนครัว
สถานที่: Haddonfield, รัฐอิลลินอยส์
ไมเคิล ไมเยอส์ (อังกฤษ: Michael Myers) เป็นตัวละครในภาพยนตร์เรื่อง Halloween เขียนบทและกำกับโดย "จอห์น คาร์เพนเตอร์" ผู้กำกับที่คลั่งไคล้ภาพยนตร์สยองขวัญมาก เนื้อเรื่อง คือ
ไมเคิล ไมเยอส์ ฆาตกรโรคจิตที่เคยก่อคดีฆ่าพี่สาวตนเองแล้วก็ถูกจับเข้าโรงพยาบาลจิตเวช แล้วหลายสิบปีต่อมา ไมเคิลก็หนีออกจากโรงพยาบาลเพื่อกลับไปยังแฮดดอนฟิลด์ อิลลินอยส์ จุดหมายก็เพื่อฆ่า และเป้าหมายก็คือ ลอรี่ สโตรด (Jamie Lee Curtis) พี่เลี้ยงเด็กสาว หรือ น้องของไมเคิล ที่ต้องมารับมือกับฆาตกรโหดแบบไม่ทันตั้งตัว
ขณะเดียวกันนั่นเอง หมอแซม ลูมิส (Donald Pleasence) จิตแพทย์ผู้ที่ติดตามดูแลอาการของไมเคิลมาตลอดและเชื่อมั่นว่าไมเคิลยังไงก็รักษาไม่หาย เลยต้องรีบเดินทางไปขัดขวางการฆาตกรรมของไมเคิลในครั้งนี้
ดูเพิ่ม

เจสัน วอร์ฮีส์ (Jason Voorhees)
นอร์แมน เบตส์ (Norman Bates)
ฮันนิบาล เล็กเตอร์ (Hannibal Lecter)
เลทเธอร์เฟซ (Leatherface)
เฟรดดี้ ครูเกอร์ (Freddy Krueger)
อแมนด้า ยัง (Amanda Young)
โกสต์เฟซ (Ghostface)
ชัคกี้ (Chucky)
พินเฮด (Pinhead)
ไมเซโตซัว

| ไมเซโตซัว |
| --- | --- |

ราเมือก (Fuligo septica)

การจำแนกชั้นทางวิทยาศาสตร์
โดเมน:: ยูแคริโอต
ไม่ได้จัดลำดับ:: อะมีโบซัว
ไฟลัมย่อย:: โคโนซา
ไฟลัมฐาน:: ไมเซโตซัว de Bary, 1873

ชั้นและอันดับ
 Protostelia Protosteliida Myxogastria Liceida  Echinosteliida  Trichiida  Stemonitida  Physarida Dictyostelia Dictyosteliida
ชื่อพ้อง
 Eumycetozoa Zopf, 1884, emend. Olive, 1975  Myxomycota sensu Whittaker, 1969
ไมเซโตซัว (อังกฤษ: Mycetozoa) เป็นกลุ่มของราเมือก
การจัดประเภท

ไมเซโตซัวแบ่งออกได้เป็นกลุ่มดิกทีโอสเตเลีย ไมโซแกสเตรีย และโพรโตสเตเลีย
กลุ่มไมเซโตซัวต่างเข้ากับกลุ่มยูนิคอนตาใหญ่ อะมีโบซัว ขณะที่ราเมือกประเภทอื่นเข้ากับกลุ่มไบคอนตา (พวกฟอนติคูลาเป็นโอพิสโธคอนต์)